
GOBICRnO Dl ARUBA ACTIVO DURAnTC 1980 



Sport Buro Aruba a worde cambia den I.D.E.F.R.E. (Insti- 
tuto pa Deporte, Educacion Fisica y Recreacion). E insti- 
tucion aki tabata hopi activo durante anja 1980 y a organisa 
diferente curso y torneonan ariba diferente terrenonan de- 
portivo. 



Un bista di e Watapana Festival, cual ta tuma lugar tur diamars anochi 
y a bira un gran atraccion turistico. Watapana Festival ta un iniciativa di 
e Gobierno di Aruba. 




Aruba a conoce un era nobo na momento cu e centra! nobo di teiefon semi-electronico 
a keda inaugura. Aruba ta posee awor e sistema di teiefon di mas moderno den e aerea 


Un bista di e cantidad grandi di estudiantenan, kendenan a haya un beca pa bai studia 
na Huianda. 



E anja aki e Drill-Tower na e departa- 
mento di bomberos a keda inaugura y 
esaki ta trece un gran faciiidad pa entre- 
namento, especialmente den caso di can- 
deia na un di nos hotelnan grandi. 

Diputado di aeropuerto, Sr. Daniel Leo, ricibiendo e plan di 
desaroyo pa aeropuerto di Aruba. Eplan aki a worde traha door 
di Flughafen Frankfurt Airconsult. E plan ta encera e periodo 
1980 pa 1985. 




Gobierno di Aruba a laga construi diferente sanitarionan pub/ico 
na Esso Heights. 



Oficialmente a keda inaugura tambe e ania aki, e school di Ayo. ,, , . , .. , , , r . „ . 

1 * Un totçl d/ alrededor di 7.5 miyon florin ta e costo di e Hotel- 

vakschool, cual actualmente ta den construccion p’abow di 
Zona Libre. 



E compania Colombiano, 
"Avianca" a tuminsa bula 
oficialmente pa Aruba. Di- 
putado Daniel Leo di turis- 
mo a haci un gran esfuerso 
pa wak esaki realiza y ala- 
vez esaki ta un contribu- 
cion grandi pa nos turismo. 

Ta un previlegio y placer un vez mas pa nos Colegio por dirigi algun paiabra na nos cuito pueblo den e 
temporada aki di fiesta navideño. 

Manera ya a bira un tradicion ora fin di aña ta asercando, nos Coiegio ta desea di haci uso di e oportu- 
nidad aki pa repasa en breve esun proyectonan y otro trabownan cuai tabata un honorpa nos, como repre- 
sentantenan dipueblo, dipor a contribuipa bienestar di e comunidad Arubano. 

Quizas esun proyecto cu a haci su impacto inmediato den nos puebio e aña aki ta e centralnan nobo 
di telefon cual indudablemente a trece un mehoracion enorme den comunicacion generai. Esaki a trece un 
gran alivio y asina lo yuda nos is/a progresa cu mas rapidez. 

Ariba terreno turistico y economico, por ehemplo, e siguiente trabownan a ser reaiisa, ta den ehecu- 
cion of ta cla pa ser ehecuta: pian di desarollo pa aeropuerto, master plan pa turismo, biblioteca, prome- 
nade na San Nicolas. graduacionnan na hotelvakschool, mas vuelo y lineanan nobo di aviacion, Cocarni 
N. V. pa fabrica worst, piantanan di Aquanova na W.E.B., haaf di container, remolcador nobo y edifico 
nobo pa hotelvakschool. 

E aspecto social, especialmente esun di vivienda, den nos comunidad tambe ta recibiendo tur aten- 
cion cu e proyectonan di e Fundacion Cas pa Comunidad Arubano (F.C.C.A.) y esun di Esso Heights y 
Viilage. 

Tambe e Instituto pa Deporte, Educacion Fisico y Recreacion (I.D.E.F.R.E.) a aumenta su actividad- 
nan significantemente durante aña y asina por a ofrece hopi cursonan y entrenamentonan y a organisa hopi 
torneonan deportivo pa puebio en generai. 

Otro aspectonan den nos convivencia cu ta sigui goza di tur atencion ta, entre otro, cuido medico y 
educacion cual ultimo ta ser refleha den e cantidad grandi di becanan na hobennan di Aruba pa por sigui 
nan estudionan den exterior. 

No menos importante tabata e continuacion e aña aki di e esfuerzonan ariba terreno di structura esta- 
tal cual a ricibi hopi atencion den e varios reunionnan cu a ser teni pa e comisionnan di trabao di Aruba, 
AntiUano y esun di Reino. Manera ya ta conoci, e comision di Reino a termina cu su tareanan y a tene su 
uitimo reunion na luna di Augustus ultimo. 

Aigo cu seguramente a haci un impresion hopi positivo ta e forma hospitaiario den cual e puebio di 
Aruba a ricibi Reina Beatrix y Prins Claus durante nan bishita na nos isla na fin di October. E bishita reai 
aki a demostra un vez mas cu nos pueblo ta sigui mantene su tradicional aprecio y cariño pa e Casa Real di 
Huianda. 

Analisando e perspectivanan pa aña 1981, ta dificil pa menciona cu certeza locual ta bai tuma lugar 
den futuro, pero tirando un bista ariba nos fuente principal di entrada, esta turismo, nos tin tur confiansa 
cu e cantidad di bishitantenan na nos isla io subi mas cu aña 1980. 

Esun proyecto cu indudablemente lo haci un mayor impacto ariba nos economia, debi na su magni- 
tud, ta e construccion di e haaf di container. Esaki lo costa como 48 miyon florin y io mehora nos infras- 
tructura maritimo enormemente y eventualmente crea mas trabow. 

Durante aña 1981 nos lo bai enfrenta tambe hopi decisionnan ariba terreno politico cual lo bay con- 
tribui na e futuro structura estatal di nos isla. Na luna di Februari otro aña e promer conferencia di mesa re- 
donda lo ser teni na Huianda y e delegacion Arubano pa cu e conferencia akiya tin su mandato: lucha pa 
independencia di nos isla, Pues, e promer capitulo di nos futuro estatal lo ser skirbi den e segundo luna di 
1981. 

Cerrando aña 1980 y e mensahe aki cu hopi esperanza den futuro, nos ta extende nos mas sincero 
deseonan na tur nos conciudadanonan pa un Pasco feiiz y contento y un Aña nobo brillante yen di prospe- 
ridad y bendicion. 

Diputado Daniel Leo 



Diputado Efrain de Kort 



Consehero General Betico Croes 



Gobernador Frans Figaroa 




Diputado Nel Oduber 



Diputado Grace Bareño 



Diputado Remi Zaandam 


Diputado Pedro Kelly 





Secretario Insular A.J. Booi 

Aruba a haya bishita di La Reina Beatrix. Esaki ta e momento 
cu gobernador Figaroa ta haci entrega di un regaio den nomber 
di Aruba. 


cual lo 

worde financia door di fondo pa proyectonan social y educa- 
tivo di gobierno Huiandes cu 75 °/o y 25 °/o door di gobierno 
di Aruba. 





Otro compania aereo cu a cuminsa efectua vuelonan charter 
for di Estados Unidos ta e compania Evergreen. 


E anja aki a keda aproba e proyecto di containerhaven, cuai lo 
bai ser un proyecto gigantesco pa Aruba. Otro anja lo cuminsa 
cu construccion di e containerhaven. 


"Arikok”. Esaki ta mcmento cu diputado Oduber tabata dirigi 
paiabra den presencia di lo demas miembronan di nos gobierno 
local. 

E momento cu A rubus a keda oficialmente inaugura door di diputado 
di trar.sporte, Sr. Nei Oduber den presencia di director di dicho com- 
pania Sr. Wim Maarse. Cu inauguracion di Arubus e transporte pubiico 
di Aruba a worde grandemente mehora. 


ber “Cocarni Aruba N. V.". Un bista di e prome porconan, cualnan 
worde matá. 



Diputado di W.E.B., Sr. Efrain de Kort a pone oficialmente 
den funcion e tuberia nobo pa mehora e presion di awa 
entre Balashi y e hotelnan grandi y vecindario. 


PUrtTOIWl Dl SAUDADI GOBIBRHO 
CenTRAL V ARUBA 
Den PROceso di DecenTRALisAcion 


Decentralisacion den e constitucion 
politico di Antillas y Hulanda ta encerra 
cu convenio y gobernacion no solamen- 
te ta ser ejecuta pa e organo central, 
pero tambe pa cuerponan autonomo di 
afor. Den e caso di Antillas Hulandes 
por papia di decentralisacion territo- 
rial. 

Un terminologia parecido ta decon- 


centracion. Den e caso aki ningun poder 
no ta ser pasa pa e territorionan insular, 
pero e ejecucion di podernan lo ser 
reparti pa e servicionan central ariba e 
diferente islanan. 

Decentralisacion dificilmente por 
ser considera como un forma di de- 
centralisacion. Na momento di ejecuta 


e competencianan central, deconcentra- 
cion ta aumenta e posibilidad pa tene 
cuenta cu e situacionnan local. 

Pues, deconcentracion por ser con- 
sidera como un promer paso den e direc- 
cion di independencia di e islanan. Pa 
garantiza continuidad di decentraliza- 
cion algun punto di salida lo ser mante- 

Dcpartamento di Estructura Estatal 

1. Traslado di tareanan y competen- 
cianan pa e territorionan insular lo 
ser haci cu e actividad necesario y 
tin como meta pa duna e territo- 
rionan insular mas tanto autono- 
mia cu ta posibel. Lo ser teni 
debido cuenta cu e interes general 
di tur e islanan di Antillas Hulan- 
des. 

2. E interes general ta encerra entre 
otro cu un cierto tarea lo no ser 
traslada pa tur e islanan na e mes- 
un momento. 

3. Na momento di traslado di tarea- 
nan y podernan manera menciona 
bao di pimto 1, e territorio insular 
concemi mester tuma e medida- 
nan necesario pa atende e 
tarea(nan) manera debe ser. 

4. Un relacion financiero nobo entre 
gobiemo central y e territorionan 
insular lo mester ser conveni des- 
pues cu haya un resumen di e con- 
secuencianan financiero total di e 
decentralisacion. Anticipando e 
acuerdo financiero nobo e medio- 
nan monetario cu keda liber lo ser 
traspasa pa e islanan na momento di 
un traslado di e podeman. Gobier- 

no Central ta dispuesto pa pone 
funcionarionan y otro empleadonan 
na disposicion di e isla en cuestion 
pa yudele den tal trasladonan. E 
gastonan lo ta pa cuenta di gobier- 
no central. 

5. Pa e islanan cu gobiemo central tin 
cu cubri e dificit ariba presupuesto, 
e traslado di podernan lo tuma 
lugar solamente despues di delibera- 
cion entre gobiemo central y e isla 
en cuestion. 

6. Lo ser teni debido cuenta cu e inte- 
resnan di e empleadonan gubema- 
mental. 


Comision di Independencia di Aruba 

E comision pa preparacion di Inde- 
pendencia di Aruba di su banda tambe 
a trece algun punto di salida pa loke ta 
trata decentralisacion: 

1. Na momento di traslado di poder- 
nan pa e islanan mester ser teni 
cuenta cu e interes di cada un isla 
di Antillas Hulandes aparte. 

2. E traslado di podeman pa tur e 
islanan no mester tuma lugar nece- 
sariamente ariba e mesun fecha. 

3. Despues di e traspaso di podeman, 
e isla en cuestion mester tuma 
medidanan necesario despues di 


DECEMBER 1980 


deliberacion comun entre gobier- 
no central y e isla en cuestion. Si e 
deliberacion no yega na e resulta- 
do desea, e interes di e isla en cues- 
tion ta prevalece. 

4. Podeman cu una vez a ser traslada 
pa islanan no por ser centralisa 
sin permiso di e isla en cuestion. 
Pa loke ta trata puntonan 5 y 6, e 
comision insular ta bai di acuerdo cu e 
puntonan di bista di e departamento di 
estructura estatal di e islanan. 

7. Ta necesario pa tin un resumen di e 
consecuencianan financiero di e de- 
centralisacion, cu lo mester yega na 
un relacion financiero nobo entre 
“land” y e islanan. E medionan cu 
keda liber lo ser traspasa pa e isla- 
nan na momento di decentralisa- 
cion anticipando e relacion finan- 
ciero nobo. “Land” mester ta dis- 
puesto, asina leuw cu ta necesario, 
pa pone empleadonan na disposi- 
cion di e isla. Esaki lo tuma lugar 
despues di a delibera cu e isla en 
cuestion y e gastonan lo ta pa 
cuenta di “land”. Pero esaki no kier 
meen, cu e isla en cuestion mester 
warda pa decentralisa cierto poder- 
nan despues di deliberacion cu 
“land” cu lo mester cubri dificit- 
nan manera menciona bao punto 

5. 


PLfln di DGcenTRflLisflcion scGun 
GRUPO Dl TRflBOUJ Dl RGinO 


Segun e grupo di trabao di reino 
(KWG) Gobiemo Central y e islanan 
conhuntamente mester prepara un plan 
pa decentralisacion. 

E organo mas logico segun KWG pa - 
prepara esaki ta e „Antilliaans Spoor” 
(grupo Antillano di trabow). E grupo di 
trabao aki ta bao presidencia di Ministro 
di Estructura Estatal di e Islanan y 
desde 1979 e gmpo aki a reuni varios 
biaha caba. 

E plan di decentralisacion segun 

KWG lo mester contene: 

a. E asuntonan cu lo ser decentra- 
lisa. 

b. Prioridad di e asuntonan y reali- 
zacion di e decentralisacion den 
fase. 


c. E forma di financia e asuntonan 
decentraliza. 

d. Adaptacion y simplificacion di e 
procedura di decentralisacion. 

Pa loke ta trata e ultimo punto aki 
e gmpo di trabao di reino a traha algun 
proposicion cu ta bisa, entre otro: 

— Anulacion di e exigencia pa dos 
tercera parti di Staten pa aproba 
traslado di e podernan di 
„Land” pa ,,Eiland”. Tambe lo 
mester anula e aprobacion Real 
den e caso aki. 

— Anulacion tambe den e caso aki 
di dos tercera parti di Staten pa 
cambio di asuntonan di belasting 
relaciona cu decentralisacion. 

— Proposicion pa cambio di ERNA 


y e ontwerp-overdrachtslandsver- 
ordening mester ser entrega na e 
mesun momento na Staten di 
Antillas. 

— E fecha cu e „overdrachtslands- 
verordening” drenta na vigor 
como „eilandsverordening” mes- 
ter ser fiha. 

Decentralisacion di cierto asunto- 
nan no mester warda ariba e set-up di e 
plan di decentralisacion segun e grupo di 
trabao di reino. Asuntonan cu por ser 
decentralisa sin ta posee consecuencia- 
nan organisatorio y financiero lo por ser 
decentralisa si ta necesario. E asuntonan 
aki logicamente lo no mester ser inclui 
den e plan di decentralisacion. 





